Държавен вестник, бр. 68, 2013 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  68
8. Финансовите средства ще се изплащат 
в евро (€) по банковата сметка, посочена от 
бенефициера във формуляра за кандидатства­
не. Рискът от промяна на валутните курсове 
се поема от бенефициера.
§ 5. Система за контрол
(Първо ниво на контрол)
1. По отношение съответствието на опера­
циите и разходите с националните и общност­
ните правила УО трябва да се увери – съгласно 
чл. 15 от Регламент (ЕО) № 1080/2006, че 
разходите на всеки бенефициер са верифи­
цирани от определен (за целта) контрольор 
от държавата-членка, в която е разположен 
бенефициерът. Всяка от държавите-членки 
трябва да създаде система за контрол в съответ­
ствие с чл. 16 от Регламент (ЕО) № 1080/2006 
и Раздел 3 от Регламент (ЕО) № 1828/2006, 
за да се гарантира, че УО е в състояние да 
постигне добро изпълнение на програмата. 
Всяка от съответните държави-членки трябва 
да осигури адекватна информация на УО от­
носно структурите и процедурите на нейната 
система за контрол.
2. УО трябва да се увери, че системите за 
контрол гарантират, че всички съпътстващи 
документи, изискващи се за осигуряване на 
адекватна одитна пътека по отношение на въз­
никналите разходи и извършените плащания, 
се регистрират, съхраняват в електронна форма 
и са достъпни в съответствие с изискванията 
на чл. 90 от Регламент (ЕО) № 1083/2006 и 
чл. 19 от Регламент (ЕО) № 1828/2006; че са 
създадени системи за контрол; че се провеж­
дат верификации в съответствие с чл. 16 от 
Регламент (ЕО) № 1080/2006 и одити по ОП 
в съответствие с чл. 62 от Регламент (ЕО) 
№ 1083/2006. УО следва също да се увери, че 
се поддържа база данни за идентичността и 
местонахождението на органите, съхранява­
щи тези документи. В стандартния случай 
в съответствие с договора за финансиране 
бенефициерът е отговорен за надлежното 
съхранение и наличността на документите. 
Съгласно чл. 60, буква „е“ от Регламент (ЕО) 
№ 1083/2006 УО трябва да гарантира, че се 
поддържа надеждна одитна пътека на всички 
нива за целия период на програмата, която 
да отговаря на критериите, посочени в чл. 15 
от Регламент (ЕО) № 1828/2006.
3. Тези системи за контрол трябва да 
осигурят „сертификация на разходите“, по­
твърждавайки законността и редовността на 
разходите, декларирани от бенефициера. По­
твърждението се предоставя от компетентен 
контрольор, независим от изпълнението на 
проекта, който е бил определен в съответ­
ствие с чл. 16 от Регламент (ЕО) № 1083/2006 
от всяка от съответните държави-членки. В 
този смисъл горепосочените държави-членки 
поемат крайната финансова отговорност за 
финансовите средства, предоставени на бе­
нефициерите, намиращи се на съответната 
национална територия (виж § 4 (1) по-горе).
4. В случай че УО има съмнения относно 
доброто функциониране на съответната сис­
тема за контрол или ако има доказателство 
от проведените системни одити, трябва да се 
обърне към съответната държава-членка и да 
се опита да намери решение.
5. УО гарантира, че всички нерешени 
въпроси ще бъдат напълно проследявани, 
преди да бъде прието каквото и да е искане 
за плащане. Няма да се приемат искания за 
плащане и няма да бъдат извършвани пла­
щания към бенефициер до предоставянето на 
пълна и задоволителна информация относно 
системата за контрол.
6. УО и СО в сътрудничество с държавите-
членки гарантират, че се поддържа адекватна 
и надеждна счетоводна система за операциите. 
§ 6. Нередности и финансова отговорност
1. Във връзка с чл. 70, пар. 1, точка „б“ от 
Регламент (ЕО) № 1083/2006 всяка държава-
членка, в която е разположен бенефициерът, 
носи отговорност за предотвратяването, раз­
криването и отстраняването на нередности, 
както и за възстановяването на неправомерно 
изплатени суми заедно с всички начислени 
лихви – за сметка на бенефициерите. В слу­
чай че суми, изплатени неправомерно на 
бенефициер, не могат да бъдат възстановени, 
всяка държава-членка, в която е разположен 
бенефициерът, е отговорна за възстановяване 
на сумите, когато се установи, че загубата е 
настъпила в резултат на грешка или небреж­
ност в националната система за контрол, 
създадена съгласно чл. 16 от Регламент (ЕО) 
№ 1080/2006 и § 5 по-горе.
2. Съгласно чл. 28, пар. 4 от Регламент (ЕО) 
№ 1828/2006 всяка държава-членка, в която 
е разположен бенефициер, носи отговорност 
за докладването на нередности, установени в 
съответствие с чл. 28, 29, 31 и 36 от Регламент 
(ЕО) № 1828/2006, към Европейската комисия 
и в същото време на УО, СО и ОО, както и 
за докладване на инициираните процедури по 
отношение на всички нередности, за които 
е съобщено преди това, а също за важните 
промени, произтичащи от тях в съответствие с 
чл. 30 и чл. 31 от Регламент (ЕО) № 1828/2006.
3. В случай че бъдат открити нередности, 
съответните системи за контрол, създадени във 
всяка държава-членка, в която е разположен 
бенефициер в съответствие с чл. 16 от Регла­
мент (ЕО) № 1080/2006 и § 5 по-горе, трябва 
да гарантират, че преди да се сертифицират 
разходи, всички необходими корекции са 
изпълнени задоволително. Съответната дър­
жава-членка трябва да докладва установените 
нередности, както е посочено в § 6 (2) по-горе.